Netanjahu: Jam i gatshëm për kompromis historik me fqinjët palestinezë
Pengesa serioze si skadimi i afërt i moratoriumit të ndërtimeve, rrezikojnë suksesin e negociatave
Negociatat e drejtpërdrejta kërkojnë një mendësi të re për të arritur sukses. Me këto fjalë iu drejtua sot kabinetit të tij, kryeministri izraelit Benjamin Netanjahu: Por analistët thonë se ka një numër sfidash përpara, deri në gjetjen e një zgjidhjeje. Më kryesorja do të haset më 26 shtator kur i skadon afati moratoriumit për ndërtime të reja në vendbanimet hebraike. Kryeministri Netanjahu, koalicioni i të cilit mbizotërohet nga parti pro-vendbanimeve, nuk duket i prirur për të zgjatur moratoriumin. Ministri izraelit i financave Yuval Steinitz shprehet se afati i moratoriumit është jashtë negociatave: Presidenti palestinez Mahmud Abaz ka thënë se nuk do të jetë në gjendje të vazhdojë negociatat nëse rifillojnë ndërtimet. Ndërkohë incidentet e dhunshme në rajon vazhdojnë. Ushtria izraelite goditi mbrëmë 3 tunele në Rafah të Rripit të Gazës duke plagosur të paktën 3 vetë. Dy persona të tjerë figurojnë të humbur. Izraeli thotë se goditja u ndërmor në përgjigje të një sulmi me raketë të ndërmarrë po dje në Izraelin jugor nga ekstremistë palestinezë. Ditët e fundit është vërejtur një shtim i incidenteve të dhunshme, paralelisht me fillimin e negociatave të paqes mes dy palëve, me ndërmjetësimin e Uashingtonit. Probleme të tilla i kanë bërë Shtetet e Bashkuara të shprehen të rezervuara në parashikimet për rezultatet. Në komentet e tij në fillim të bisedimeve, Presidenti Obama foli për optimizëm të kujdesshëm, siç u shpreh ai, lidhur me objektivat e pritshme nga këto bisedime.